kardosdrur/scandi-wiki huggingface dataset:
French Frigate Shoals

French Frigate Shoals er en atol 560 miles nordvest for Honolulu i Stillehavet. Den består af et 20 kilometer langt halvmåneformet rev, samt 12 sandøer. Derudover er der en vulkansk ø på 36 meter kaldet La Perouse Pinacle. Navnet stammer fra den franske opdagelsesrejsende Jean-François de La Pérouse, der var tæt på at miste to fregatter på revet.

Under 2. verdenskrig fungerede atollen som nødlandingssted for amerikanske fly, og landingsbanen og bygninger fra dengang eksisterer stadigt.

Kildehenvisninger 

Øer i USA
Netavisen Sjælland

Netavisen Sjælland er en regional internetavis for Sjælland og øerne. Avisens første artikel blev lagt på internettet d. 5. august 2006.  Det er en nonprofit gratisavis, grundlagt af Rolf Arndt Larsen, der også er Netavisen Sjællands ansvarshavende redaktør.

Eksterne henvisninger 
 Netavisen Sjællands hjemmeside
 

Netaviser fra Danmark
Aviser fra Sjælland
2D

2D eller 2-D er en udbredt forkortelse for "to dimensioner", dvs. en visuel flade der ikke udtrykt med dybde, men kun med to akser: højde (typisk benævnt y) og bredde (x). 3D-grafik tilføjer denne ekstra dimension/akse, dybden (z).

Geometri
2D (flertydig)

2D eller 2-D har flere betydninger:

 2D – (computer)grafik uden dybdevirkning.
 2-D (sanger) – en fiktiv britisk sanger i Gorillaz
Radio Holger

Radio Holger var en lokalradiostation i København, som flere gange har været på kant med lovgivingen pga. overtrædelser af straffelovens racismeparagraf. Radiostationen ejedes af Kaj Vilhelmsen, der også fungerede som studievært.

Stationen har flere gange været i modvind pga. racistiske udtalelser. På baggrund af en udsendelse besluttede Radio- og tv-nævnet 16. august 2005 at inddrage Radio Holgers sendetilladelse i tre måneder på grund af overtrædelse af lokalradiobekendtgørelsens forbud mod at sende programmer, der opfordrer til had på grund af bl.a. race, nationalitet eller religion. Kaj Vilhelmsen blev desuden 13. februar 2006 idømt 14 dages betinget fængsel for overtrædelse af straffelovens racismeparagraf. 

10. november 2006 fik Radio Holger inddraget sin sendetilladelse indtil videre, fordi stationen afviste at aflevere en kopi af en bestemt udsendelse til Radio- og tv-nævnet, da nævnet ikke kunne motivere dette krav.

Radio Holger fungerede derefter som internetradio frem til 
medio marts 2013, hvor Kaj Vilhelmsen valgte at forsætte sit arbejde med den nyetablerede internetavis Nationaldemokraten.
Radio Holger Internets sidste udsendelse kom på nettet 15. marts 2013.

Kilder

Eksterne henvisninger 
Radio Holgers hjemmeside
Internetavisen Nationaldemokraten 

Holger
Virksomheder i København
Etableret i 2005
Ophørt i 2013
Hvidehavskanalen

Hvidehavskanalen (, ; kort , ), der åbnede den 2. august 1933, er en kanal, som forbinder Hvidehavet med Østersøen nær Sankt Petersborg. Kanalens oprindelige navn var Беломорско-Балтийский канал имени Сталина (). Under kanalens konstruktion døde 12.000, Gulagfanger ifølge officielle oplysninger.

Kanalen løber delvist langs flere floder og to søer, Onegasøen og Vygozerosøen. Den totale længde af ruten er 227 km, hvoraf kanalen udgør omkring 37,1 km (ifølge andre kilder 43 km eller 48 km) og 19 sluser. I 1940 var mængden af trafik omkring en million tons, som var 44% af kapaciteten. I sejlsæsonerne 2008-2010 var det planlagt sluserne skulle fungere fra den 20. maj indtil 15./30. oktober, hvilket giver 148-163 sejldage pr. år. Kanalens økonomiske potentiale er begrænset af dens begræsede dybde på 4 m og den korte tid den er isfri, der forhindrer mange fartøjer i at bruge kanalen.

Sovjetunionen præsenterede kanalen som et eksempel på den første femårsplans succes. Kanalen blev bygget i løbet af 20 måneder mellem 1931 og 1933 og blev færdig fire måneder før planlagt. Efter opførelsen blev 12.000 fanger løsladt som en belønning for deres indsats. Samtidigt omkom omkring 12.000 arbejdere under byggeprocessen, i henhold til de officielle registre, mens der i følge Pulitzerprisvindren Anne Applebaums skøn var 25.000 dødsfald. Dissidenten Aleksandr Solsjenitsyn har fremsat ubekræftede påstande om at 250.000 ud af 350.000 bygningsarbejdere mistede livet i byggeperioden.

Noter

Literatur 

 Anne Applebaum (2003): Gulag: A History, London: Penguin, 677 sider  (på danske biblioteker ) (hentet 2013-07-14) 
 Paul R. Gregory, Valery Lazarev and V. V. Lazarev: Economics of Forced Labor: The Soviet Gulag, Hoover Institute Press, October, 2003, trade paperback, 356 sider,  På danske biblioteker
 Cynthia A. Ruder: Making History for Stalin: The Story of the Belomor Canal, University Press of Florida, 1998, 284 sider,  På danske biblioteker

Eksterne henvisninger 

 International Institute of Social History: Belomorkanal (hentet 2013-07-14) 

Kanaler i Rusland
Etableret i 1933
Kanaler anlagt i Sovjettiden
Kiosk

En kiosk er en avis- og bladforretning eller lignende (f.eks. bladkiosk, iskiosk osv.)

Ordet kommer fra det tyrkiske sprog (som selv stammer fra persisk kōš , "palads, forhal"), hvor det oprindelig var betegnelse for en havepavillon, og senere blev betegnelse for en pavillonlignende bygning, hvorfra der forhandles aviser m.m.

Kiosk er desuden også et international udtryk for en automat eller lignede (f.eks. billetautomat el. selvbetjeningsautomat). Se øvrige engelske sider for mere information omkring emnet.

Kilder

Se også 
 Telefonkiosk
Interactive kiosk
Self-checkout

 
Tyrkiske ord og vendinger
Iveland

Iveland  er en kommune i Agder fylke i Norge. Den grænser i nordvest til Evje og Hornnes, i nordøst og øst til Birkenes, og i syd og vest til Vennesla.

Eksterne henvisninger 

 Kultur i Iveland på kort fra Kulturnett.no

Kommuner i det tidligere Aust-Agder fylke
Setesdal
Kommuner i Agder
Stormester (orden)

En stormester er den øverste leder af en frimurerorden eller ridderorden. I nogle ordener benytte(de)s titlen højmester i stedet. Betegnelsen ordensherre ses også. I Odd Fellow Ordenen benyttes titlen Storsire.

Titler
!
Runavík

Runavík er en færøsk bygd på det sydlige Eysturoy. Runavík er én af mange bygder, der efterhånden danner en 10 km lang bebyggelse på østsiden af Skálafjørdur.
Runavík blev grundlagt i 1916, da Hans Tausen byggede det første hus, men fik først navnet Runavík i 1938.

Runavíkar kommuna med 3.571 indbyggere og et areal på 29 km², omfatter foruden Runavík bygderne Æðuvík, Rituvík, Saltangará, Glyvrar, Lamba, Lambareiði, Søldarfjørður, Skipanes, Skáli, Skálafjørður, Oyndarfjørður, Funningsfjørður og Elduvík.

I Runavík finder man Eysturoy pleje- og ældrehjem (Eysturoyar røktar- og ellisheim), som drives i samarbejde mellem alle kommunerne på Eysturoy. Skolen, Runavíkar skúli, blev bygget til 190 elever i 1976, og har otte almindelige klasseværelser samt andre rum til specielle formål, men ikke bibliotek.

Erhvervsliv 
Runavík har en vigtig fiskerihavn med tilhørende fiskemodtagelse for lakseksport. I Runavík området er ca. 130 personer tilknyttet de skibe og både, der sejler ud fra Runavik Havn. Det første større havneanlæg, en 70 m lang mole, blev bygget 1946. Runavík har i dag en større fiskerihavn med bl.a. laksefiletvirksomheder og en del mindre maskinfabrikker og byggefirmaer med i alt ca 300 ansatte.
Der findes også mange servicevirksomheder og forretninger.

Turisme 
Der er foruden turistinformationen, to hoteller, fire restauranter og en campingplads som er åben hele året.
Ved området Við Løkin i nærheden af Hotel Runavík ligger der en af de typiske færøske kornmøller. I havnen ligger den historiske slup «Høganæs». På «Høganæs» afvikles der forskellige aftenarrangementer med folkemusik. Byfesten Eystanstevna arrangeres hvert år skiftevis i Runavík og Strendur, i midten af juni.

Sport 

Runavík har aktive idrætsklubber, f.eks fodboldklubben NSÍ Runavík, som har hjemmebane ved Løkin i Runavík, håndboldklubben Tjaldur og gymnastikklubben Støkk, som blev etableret i 1966. Runavíkar kommuna byggede en ny gymnastikhal, som åbnede i 2014. Støkk har derved fået meget bedre vilkår end tidligere. Derudover er roklubben, Róðrarfelagið NSÍ, som har både i flere størrelser og deltager ved stævnerne med færøsk kaproning rundt omkring på Færøerne hver sommer. Hvert andet år arrangeres en idrætsstævne eller sommerfestival i Runavík, hvor kaproning er en del af stævnet, som kaldes Eystanstevna.

Venskabsbyer 
  Egilsstaðir, Island
  Hjørring, Danmark
  Ísafjörður, Island
  Uummannaq, Grønland

Galleri

Referencer

Eksterne henvisninger 
 Kommunens hjemmeside
 Faroeislands.dk

Byer på Færøerne
Eysturoy
Eric Johnson

Eric Johnson henviser til flere personer med dette navn:

 Eric Johnson (guitarist) – amerikansk guitarist.
 Eric Johnson (footballspiller) – amerikansk football-spiller for San Francisco 49ers.
 Eric Johnson (skuespiller) – canadisk skuespiller som blandt andet medvirker i tv-serien Smallville.
Helenekilde (Tisvilde)

Helenekilde er en kilde ved Tisvilde i Nordsjælland. Kilden har været kendt siden 1200-tallet som valfartssted for syge, der søgte håb om helbredelse i kildevandets formodede helbredende kraft. Fra 1600-tallet ved man, at ikke bare bønder, men også de lærde og selveste kong Christian 4. valfartede til kilden. Tisvilde blev med tiden et kurbadested, hvortil der blev arrangeret kilderejser.

Nogle steder fortælles det, at Helene var en from eneboerske fra Sverige, mens hun andre steder beskrives som en adelskvinde. Der er dog enighed i sagnene om, at hun blev skammeligt myrdet, og at liget blev kastet i havet. Efterfølgende flød det i land på Tisvilde Strand – "båret af en stor sten" – og en kilde sprang ud under hendes båre.

Et af sagnene om kilden fortæller:

Man mener dog, at der allerede meget tidligere fandtes et helligsted i Tibirke, viet til den nordiske gud Tyr, og at kilden har været viet til ham. Tisvilde betyder også ligefrem "Tyrs væld". Kilden på skrænten har således formentlig trukket folk til inden kristendommens indførelse.

I en årrække har det kommunalt vandværksvand, der fyldte kildekarrene, men efter restaurering med nye dræn er det nu igen ægte kildevand, der løber ud på skrænten.

Frederiksborg Amtsavis skriver i januar 2015, at fortidsmindet er skæmmet af storme, og hvis ikke skrænterne genopbygges er der risiko for at de historiske kildekar forsvinder. I februar dukker menneskeknogler frem af den stormskadede skrænt. Nordsjællands Politis foreløbige konklusion er, at der ikke er tale om en nutidig forbrydelse, men snarere at skelettet har forbindelse til århundreders aktiviteter omkring den gamle hellige kilde.

Helenes Grav 

Lidt inde i land ligger Helenes Grav. Her har man fundet stenrester ved graven, som formodes at være en ruin af et middelalderligt kapel fra 1400-tallet. Ligesom ved mange andre kilder og helligdomme har tilstrømningen været størst sankthansnat. Helt op i 1800-tallet valfartede folk til graven og kilden for at blive kureret for alskens sygdomme og drikke af kildens vand.

Andet 
I Hammer Bakker i Aalborg Kommune findes også en Helenekilde.

Eksterne kilder/henvisninger 
 Side 26-27 i Vore gamle kirker og klostre af Gorm Benzon, Lademann Forlagsaktieselskab, 1973. 
 Historiske minder  på hjemmesiden Tisvilde og Tisvildeleje

Helligkilder i Danmark
Lokaliteter i Gribskov Kommune
Tisvilde
Helenekilde
Kofanger

En kofanger er en del af en bil som er designet til at lade et køretøj ramme et andet og til at modstå den kollision uden at pådrage alvorlig skade til bilens skelet. Mens kofangere oprindeligt blev lavet af solidt stål er de i de seneste år blevet lavet af gummi, plastik eller malet letmetal  hvilket gør dem modtagelige for skade fra selv den mindste kontakt. Oftest kan disse biler ikke skubbe, eller skubbes af, andre biler.
En hel industri som udvikler forskellige måder at beskytte disse sårbare nye kofangere, er nu opstået.

Morskaben ved at støde en bil ind i en anden har ført til udviklingen af radiobiler i forlystelsesparker. Disse små biler er designet til et eller allerhøjst to mennesker og til konstant at støde ind i hinanden.

Juridisk 
I mange retskredse er kofangere påkrævede ved lov på alle biler af sikkerhedsårsager. Kofangerens højde og placering kan også være lovligt specificeret, for at sikre at når to biler af forskellig højde støder sammen, glider den lille bil ikke ind under den store, specielt i kollisioner med lastbiler og sættevogne.

Se også 
 Underkøringsværn
 Kængurugitter

Køretøjsteknologi
Bildele
Værnemidler
Dalum Idræts-Forening

Dalum Idræts-Forening (eller Dalum I.F.) er en dansk fodboldklub hjemmehørende i Odense-forstaden, Dalum. Klubben blev grundlagt den 28. juni 1931 og indgik fra sommeren 2006 en elite-overbygning med to andre fynske hold, B1909 og B 1913 under navnet FC Fyn. FC Fyn indstillede aktiviteterne den 31. januar 2013 at den indstillede alle aktiviteter med øjeblikkelig virkning. 

Klubben er med over 1.300 medlemmer i 2023 den største fodboldklub på Fyn. Dalum I.F. var truet af lukning på grund af likviditetsproblemer i 2023, og forhøjede midlertidig medlemskontingentet med 155 kr. i de sidste tre måneder af året for at klare krisen.

Kendte spillere 
 Søren Berg
 Thomas Helveg
 Lars Jacobsen
 Martin Vingaard

Referencer

Ekstern kilde/henvisning 
 Dalum IF's officielle hjemmeside

Fodboldklubber under DBU Fyn
Sportsklubber i Odense
Vinget perikum

Vinget Perikum (Hypericum tetrapterum), også kaldet Vinget Perikon, er en 40-60 centimeter høj urt, der findes i store dele af Europa samt i Nordafrika og Vestasien. Den vokser hist og her i Danmark på våd bund i enge og kendes fra de andre danske arter af slægten Perikon på sine vingede stængler.

Planten vokser nær sin nordgrænse i Danmark, men findes også i det sydlige Sverige. Den blomstrer i juli og august med gule blomster.

Kilder 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Perikon
Håret høgeurt

 
Håret høgeurt (Hieracium pilosella) er en 5-30 cm høj urt, der vokser på tør sandet bund i vejkanter og overdrev. Under tørke, ruller bladene ind og viser kun den filtede underside. For insekterne, der kan se UV-lys, har de yderste kroner i kurven en anden farve end for mennesker.

Beskrivelse 
Håret høgeurt er en flerårig urt med en grundstillet bladroset. Alle dele af planten er ruhåret. Bladene er bredt elliptiske og helrandede. Oversiden er grågrøn, mens undersiden er hvidfiltet. Under tørke, ruller bladene ind og viser kun den filtede underside. De blomsterbærende stængler er runde i tværsnit, massive og uforgrenede.

Blomstringen sker i maj-oktober, hvor blomsternes findes samlet i endestillede kurve med ensartede, tungeformede kroner, der har lysegule kronblade. For insekterne, der kan se UV-lys, fremtræder de yderste kroner i kurven med en tydeligt afvigende farve. Frugterne er nødder med fnok.

Rodnettet består af en kort rodstok, hvorfra der dannes et tæt mængde af trævlerødder. Planten danner tynde, bladbærende udløbere, der slår rod og skaber nye bladrosetter.

Højde x bredde og årlig tilvækst: 0,25 x 0,25 m (25 x 25 cm/år), heri ikke medregnet rosetter, dannet fra udløbere.

Voksested 

Håret høgeurt er naturligt udbredt i Vestsibirien, Kaukasus og Europa, herunder i Danmark, hvor den er meget almindelig i vejkanter, overdrev, grusgrave, klitter og hede. Desuden er den naturaliseret i New Zealand og Nordamerika. Overalt foretrækker den et lysåbent voksested med en tør og veldrænet, gruset jord med et lavt indhold af plantenæringsstoffer.

På grønsværklitter langs de danske kyster findes den sammen med bl.a. alm. hvene, alm. kongepen, alm. røllike, bakkenellike, bidende stenurt, blodrød storkenæb, dueskabiose, fåresvingel, gul snerre, klitfladbælg, liden klokke, lyngsnerre, markfrytle, nikkende kobjælde, rødknæ, sandrottehale, sandstar, smalbladet timian og vellugtende gulaks

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Gule blomster
Rangertraktor

En rangertraktor er et mindre rangerlokomotiv, som ikke nødvendigvis kræver uddannelse som lokomotivfører af føreren, men kan betjenes af stationsbetjente eller portører.

En rangertraktor anvendes til rangering af gods- og personvogne på større og mindre stationer.

I Danmark har både DSB og privatbaneerne anvendt rangertraktorer siden 1920'erne, hvor de afløste rangering med heste.

Nyere rangertraktorer ved DSB 
I 1951 og 1952 fik DSB leveret 6 rangertraktorer nr. 101-106 fra Ardelt-Werke, Krupp-Ardelt GmbH, Osnabrück, Tyskland, populært kaldet 'Ardelt-traktorerne'. 10 traktorer mere, nr. 107-116, leveredes i 1954. De var udstyret med 5-cylindrede MAN W5V dieselmotorer.

Lokomotivfabrikken Frichs i Århus leverede i 1955 og 1958-59 endnu en serie 'Ardelt', men i et lidt afvigende udseende og med Frichs dieselmotorer. Disse var nummereret 117-146.

I 1966 og 1968-69 byggede Frichs i alt 40 rangertraktorer nr. 251-290. Disse var en efterligning af en tysk konstruktion 'Köf', hvor bogstavkombinationen 'Köf' står for K = Kleinlokomotive (lille lokomotiv), ö = Öl (olie, drevet af dieselmotor til forskel fra damp eller andet) og f = Kraftübertragung mit Flüssigkeitsgetriebe (kraftoverførsel med væske)'. På dansk bliver traktorerne populært kaldet 'Køf' (undertiden 'Køff'), en omskrivning af den tyske betegnelse. Et andet kælenavn er 'fladlus', grundet den lave højde på konstruktionen.

Privatbanerne 
Siden 1980'erne har privatbanerne importeret en del brugte tyske rangertraktorer type 'Köf II' og 'Köf III'.

Litteratur 
 Nielsen, Per Topp, f. 1952: Fortegnelsen over rangertraktorer ved DSB, Dansk Jernbanearkiv 1981.

Eksterne henvisninger 
 Jernbanen.dk – Danske jernbaners rullende materiel gennem tiderne

Lokomotiver
Carbon copy

Carbon copy (i daglig tale CC) anvendes, når man vil sende en kopi af en e-mail til en person, der ikke er direkte modtager. CC-standarden understøttes af så godt som alle emailprogrammer. I programmer oversat til dansk kaldes det undertiden "emailkopi".

Man kan eksempelvis benytte CC, når man svarer på en mail til person A og ønsker, at person B også skal orienteres.

Udtrykket er hentet fra brugen af karbonpapir, som er et stykke papir med kulbelægning, der lægges mellem to stykker almindeligt papir. Når der skrives på det øverste stykke papir, trykkes skriften på det nederste, hvorved der opstår en karbonkopi.

Se også
 Blind carbon copy

Elektronisk post
Blind carbon copy

Blind carbon copy eller bcc er et adressefelt i forbindelse med elektronisk post til modtagere, som ikke skal se hinandens adresser.

Bcc er altså næsten den samme type modtagerfelt som en almindelig carbon copy, hvor en eller flere modtagere kan angives i feltet i ens e-mailprogram, så disse adresser modtager en kopi af ens e-mail. Forskellen på bcc og cc er, at modtagerne af e-mailen ikke kan se indholdet af bcc-linjen, og derved ikke ved, hvem der ellers har modtaget e-mailen.

Dette benyttes især til masseforsendelser som eksempelvis nyhedsbreve.

Problemer ved glemt bcc 
Der er konstateret flere eksempler på såvel private virksomheder som offentlige institutioner, der ved en fejl er kommet til at udsende sådanne massemeddelelser ved at angive modtageradresser i enten det almindelige modtagerfelt eller det almindelige kopifelt, så enhver modtager kunne se alle andre modtagere. 

Dette problem ville brug af bcc have elimineret.

Reference 
Sådan fungerer Bcc support.office.com
Adresser e-mails i Mail på Mac support.apple.com
Elektronisk post
Brugsen

Brugsen var tidligere navnet for alle FDB's dagligvarebutikker. Navnet er siden blevet suppleret med og afløst af SuperBrugsen (etbl. 1991), Dagli'Brugsen (etbl. 1992) og LokalBrugsen (etbl. 1995), der primært er en opdeling af de gamle Brugsen-butikker efter omsætning.

I 2016, lancerede Coop Danmark et nyt koncept ved at omdanne nogle få butikker i hovedstadsområdet til Brugsen-butikker, inklusiv en flagskibsbutik ved Københavns Hovedbanegård.

Se også 
 Brugsforening
 Coop amba

Referencer

Eksterne henvisninger 

Brugsbevægelsen i Danmark
Coop Danmark
Supermarkedskæder i Danmark
Ferenc Gyurcsány

Ferenc Gyurcsány (født 4. juni 1961) var Ungarns premierminister fra 29. september 2004 til 14. april 2009. Han tilhører Ungarns Socialistparti og afløste i 2004 Péter Medgyessy. Som leder af en koalition vandt han parlamentsvalget i 2006 og fortsatte derfor som premierminister, indtil han valgte at træde tilbage i 2009, hvor han blev afløst af partifællen Gordon Bajnai.

Gyurcsány var leder af socialistpartiet fra 2007 og til kort før sin tilbagetrækning fra premierministerposten i 2009. I 2010 blev han igen medlem af Nationalforsamlingen valgt for Socialistpartiet, men han lagde sig snart ud med partilinjen og grundlagde derpå Demokratisk Koalition, der først var en intern gruppering i Socialistpartiet, inden det i 2011 blev et selvstændigt parti.

Biografi 
Gyurcsány blev født i byen Pápa i det vestlige Ungarn. Han blev bachelor i 1984 og kandidat i økonomi i 1990 fra Janus Pannonius Universitet i Pécs.

I 1984 var han gået ind i KISZ, den kommunistiske ungdomsorganisation, og i perioden 1984-88 var han vicepræsident i organisationens Pécs-afdeling. Derefter blev han præsident for KISZ' landsdækkende afdeling for højere uddannelsesinstitutioner. Efter de politiske omvæltninger i 1989 blev han vicepræsident i DEMISZ, der var efterfølgeren til KISZ.

I 1990 begyndte han arbejde på ledelsesniveau i private finansvirksomheder, og han havde så stor succes, at han har opnået at blive blandt de 50 rigeste personer i Ungarn.

Efter offentliggørelsen 17. september 2006 af en lydoptagelse fra maj 2006, hvor han indrømmede over for partimedlemmer at have løjet for befolkningen om landets økonomiske situation, løb Gyurcsásny ind i stærk modvind, og i de følgende dage var der større demonstrationer mod hans regering.

28. marts 2009 trådte Ferenc Gyurcsány tilbage som formand for sit parti MSZP, og en af hans ministre Gordon Bajnai blev nomineret til posten som premierminister. Denne post overtog han, efter at Gyurcsány trådte tilbage efter et mistillidsvotum 14. april samme år.

I 2010 blev Gyurcsány igen valgt ind i Nationalforsamlingen for Socialistpartiet. Her satte han sig i spidsen for en gruppe ligesindede i en intern gruppe kaldet Demokratisk Koalition, der i første omgang blev tolereret af partiet. Men snart undsagde prominente medlemmer af partitoppen denne gruppe, og i oktober 2011 annoncerede Gyurcsány så, at grupperingen blev ændret til et selvstændigt parti med ham som formand.

I 2012 gennemførte Gyurscány sammen med tre andre medlemmer af partiet en ugelang sultestrejke under mottoet "Syv dage for frie valg" for at protestere mod et parlamentsforslag om vælgerregistrering. Denne aktion skabte en del kontroverser i landet, hvor socialisterne meldte ud, at de lige som Gyurcsány var stærkt imod forslaget om vælgerregistrering. Modsat fandt det højrenationale parti Jobbik Gyurscánys aktion for hyklerisk.

Noter 

Politikere fra Ungarn
Socialister fra Ungarn
Dansk etymologisk ordbog

Dansk etymologisk ordbog – Ordenes historie af Niels Åge Nielsen, udgivet på Gyldendals forlag, er den mest anvendte etymologiske ordbog for det danske sprog.

Ordbogen udkom første gang i 1966, og 6. udgave kom i 2010 (). Bogen er udgivet i serien Gyldendals Røde Ordbøger og som tillæg til Den Store Danske Encyklopædi (særoplag af 4. udgave, ).

Ordbogen beskæftiger sig næsten udelukkende med arveord, dvs. ord, der ikke i nyere tid er indlånt fra andre sprog, blandt andet engelsk, fransk, latin eller græsk.

Ordbogen medtager også de talrige låneord fra tysk (der er blevet en fast del af det danske sprog).

Med sine talrige litteraturhenvisninger er ordbogen den mest autoritative danske etymologiske ordbog.

Dansk etymologisk ordbog må ikke forveksles med en bog med samme titel som Edwin Jessen udgav i 1893.

Kilder 
 Bibliotek.dk: Dansk Etymologisk Ordbog af Niels Åge Nielsen

Henvisninger 

Ordbøger
Etymologi